*KOMUNIKACIJOS, KULTŪROS IR TURIZMO SKYRIUS*

**AIŠKINAMASIS RAŠTAS**

**Dėl TARYBOS sprendimo „DĖL RASEINIŲ KRAŠTO ISTORIJOS MUZIEJAUS TEIKIAMŲ MOKAMŲ PASLAUGŲ SĄRAŠO IR KAINŲ PATVIRTINIMO“ projekto**

2020 m. d.

Raseiniai

|  |
| --- |
| **1. Parengto projekto tikslai ir uždaviniai.** |
| Raseinių krašto istorijos muziejus 2018-2019 m. įgyvendino muziejinius bei investicinius projektus. Įgyvendintas investicijų projektas „Pasandravio istorinio draustinio - poeto Maironio tėviškės ir gimtinės pritaikymas kultūrinėms ir edukacinėms reikmėms“ bei keturi inovatyvūs kultūros paveldo pažinimo projektai. Atlikti kultūros paveldo objekto – Kalėjimo pastatų komplekso centrinio pastato stogo tvarkybos darbai. 2019 m. atnaujintos Maironio tėviškės ir gimtinės ekspozicijos – atvertos naujos erdvės Tai visiškai nauji, modernūs kultūros produktai Maironio tėviškėje, sukurti išlaikant etišką santykį su istorija ir kultūros paveldu, leisiantys lankytojams naujai pažvelgti į kultūros paveldą. Įrengtas el. vidaus tinklas Pasandravyje ir Bernotuose, įrengtos priešgaisrinės, apsauginės ir stebėsenos sistemos, atstatytas ūkinis šulinėlis ir kiemo šulinio dangtis, iš dalies atstatytos sodybos tvoros, restauruotas kryžius Bernotuose, pašalinta svirno Bernotuose avarinė grėsmė. Įrengta žaibosauga Betygalos muziejuje. Įgyvendintas paveldosauginis projektas „Raseinių kalėjimo pastatų komplekso kalėjimo pastato stogo tvarkybos darbai“. Muziejaus fondas papildytas 1252 muziejinėmis vertybėmis (eksponatais) įsigytais iš fizinių ir juridinių asmenų. Pastebėtina, jog mokamos muziejaus paslaugų kainos buvo patvirtintos 2008 m. lapkričio 27 d. tarybos sprendimu Nr. (1.1)TS-394 „Dėl Raseinių krašto istorijos muziejaus teikiamų mokamų paslaugų sąrašo ir kainų patvirtinimo“ bei konvertuotos į euro valiutą 2014 m. rugsėjo 25 d. tarybos sprendimu Nr. TS-289 „Dėl Raseinių rajono savivaldybės tarybos 2008 m. lapkričio 27 d. sprendimo Nr. (1.1)TS-394 „Dėl Raseinių krašto istorijos muziejaus teikiamų mokamų paslaugų sąrašo ir kainų patvirtinimo“ pakeitimo“. Projekto tikslas - atsižvelgiant į ekonominę kaitą šalyje, o taip pat į pagerėjusias teikiamas muziejaus paslaugas (investicijas į infrastruktūros ir muziejinius projektus), peržiūrėti ir pakeisti mokamų paslaugų Raseinių krašto istorijos muziejuje kainas. Taip pat kainos aiškiau diferencijuojamos, suteikiant platesnį paslaugų pasirinkimo spektrą, pavyzdžiui, grupių kaina priklauso nuo žmonių kiekio (iki 10 žmonių - 5 Eur/val. 11-30 žmonių - 15 Eur/val.), taip pat atsiranda pasirinkimas ekskursijoms už muziejaus ribų, išskiriamos edukacinių užsiėmimų kainos pagal poreikį (su papildomomis medžiagomis, už muziejaus ribų, užsiėmimai šeimai) ir kt. Taip pat išlaikoma sąlyga, jog muziejų gali lankyti nemokamai: ikimokyklinio amžiaus vaikai, vaikų globos įstaigų auklėtiniai, socialiai remtini vaikai, neįgalieji ir juos lydintys asmenys, respublikos muziejininkai, tarptautinės muziejų tarybos (ICOM) nariai ir paskutinį mėnesio sekmadienį muziejus lankomas nemokamai. Muziejaus kainos pridedamos tarybos sprendimo projekto priede.  |
| **2. Kokių pozityvių rezultatų laukiama.** |
| Raseinių krašto istorijos muziejaus teikiamų paslaugų kainos išlieka prieinamos lankytojams, tačiau įgyją aiškesnę ir artimesnę šiandienos ekonominei situacijai, išraišką, pvz. vietoje 0,58 centų už bilietą suaugusiam, kaina pakinta iki 2 Eur. Gerinant muziejaus paslaugų prieinamumą, atsiranda aiškus platesnis šių paslaugų spektras, pavyzdžiui, skirtingi edukaciniai užsiėmimai, mokamos komerciniais tikslais teikiamos paslaugos. Be to, muziejus atnaujindamas savo ekspozicijas taip pat sukuria prielaidas savo veikla prisidėti prie finansinių įstaigos įplaukų.  |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas su Raseinių rajono savivaldybės mero pavaduotoju, administracijos direktoriumi, Komunikacijos, kultūros ir turizmo skyriaus vedėju, Teisės, personalo ir civilinės metrikacijos skyriaus vedėju, Bendrųjų reikalų ir informacinių technologijų skyriaus vyriausiuoju specialistu (kalbos tvarkytoju), Biudžeto ir finansų analizės skyriaus vedėju. Pastabų nėra. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Nereikalingas |
| **7. Projekto autorius ar autorių grupė.** |
| Raseinių rajono savivaldybės administracijos Komunikacijos, kultūros ir turizmo skyriaus vyriausioji specialistė Silvija Čižaitė-Rudokienė. |

Vyriausioji specialistė Silvija Čižaitė-Rudokienė

(Autorius, pareigos) (parašas) (vardas, pavardė)